|  |  |  |  |  |
| --- | --- | --- | --- | --- |
|  | | |  |  |
|  | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **& ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣΚ. ΜΑΚΕΔΟΝΙΑΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ  **19ο** **ΔΗΜΟΤΙΚΟ ΣΧΟΛΕΙΟ ΘΕΣΣΑΛΟΝΙΚΗΣ** | | |  | Θεσ/νίκη, 9/03/2017  Αριθμ. πρωτ.: 309 |
|  | | |  |  |
| Ταχ. Δ/νσηΤαχ. Κώδικας Πληροφορίες  Τηλέφωνο  Fax  Ηλ. Ταχ/μείο | :  :  :  :  :  : | Πόντου 40  54454  Κουμπλής Αλέξανδρος  2310 914680  2310 915450  mail@19dim-thess.thess.sch.gr | **ΠΡΟΣ**  **ΚΟΙΝ.** | . Δ/νση Π.Ε.  Ανατολικής Θεσ/νίκης  Ταξιδιωτικά Γραφεία |

**Θέμα: «Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών/τριών της ΣΤ΄ τάξης και συνοδών τους στη Βουλή των Ελλήνων».**

Σας ενημερώνουμε οτιζητάμε εκδήλωση ενδιαφέροντος από τα τουριστικά γραφεία για τη διοργάνωση και υλοποίηση τριήμερης εκδρομής δύο τμημάτων της ΣΤ΄ τάξης του Σχολείου μας στην **Αθήνα**.

Η εκδρομή θα πραγματοποιηθεί το διάστημα από **5-5-2017 έως και 7-5-2017** (δύο διανυκτερεύσεις) με αναμενόμενη συμμετοχή 24 μαθητών/τριών, 24 γονέων/κηδεμόνων, τριών (3) συνοδών εκπαιδευτικών και ενός (1) αρχηγού εκπαιδευτικού.

Η μετάβαση από τη Θεσσαλονίκη στην Αθήνα και η επιστροφή από την Αθήνα στη Θεσσαλονίκη θα γίνει με τουριστικό λεωφορείο (ανάλογα με τον αριθμό των συμμετεχόντων).

Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που, μεταξύ άλλων, θα περιλαμβάνει επίσκεψη στη Βουλή των Ελλήνων (προγραμματισμένη για τις 7-5-2017 στις 13:00), το νέο Μουσείο της Ακρόπολης, το βράχο της Ακρόπολης, τον χώρο γύρω από την Ακρόπολη, το θωρηκτό Αβέρωφ, το Ίδρυμα Πολιτισμού Σταύρος Νιάρχος, το Αττικό πάρκο, την Παλιά Βουλή, το ίδρυμα Μείζονος Ελληνισμού, την Πλατεία Συντάγματος, την Πλάκα - Μοναστηράκι κλπ.

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το ειδικό σήμα λειτουργίας, το οποίο πρέπει να βρίσκεται σε ισχύ (κατάθεση με την προσφορά) και βεβαίωση σε ισχύ του ειδικού σήματος λειτουργίας τουριστικού γραφείου από τον Ε.Ο.Τ.
* Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμο καθ’ όλη τη διάρκεια της εκδρομής για τις μετακινήσεις των μαθητών/τριών, σύμφωνα με το επισυναπτόμενο πρόγραμμα και με **δύο (2)** έμπειρους επαγγελματίες οδηγούς.
* Συνοδό του γραφείου σε όλη τη διάρκεια της εκδρομής και σε 24ωρη βάση, γνώστη του προορισμού.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* Όνομα και κατηγορία καταλύματος με πρωινό και ημιδιατροφή, αριθμό δωματίων και κλινών, με τις παρεχόμενες υπηρεσίες.
* Κατηγορία καταλύματος - περιοχή: Ξενοδοχείο στο κέντρο της Αθήνας 4 αστέρων και άνω.
* Οι χώροι που θα προταθούν για τη διαμονή, εστίαση και ψυχαγωγία των μαθητών να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής.

**Υπηρεσίες καταλύματος**

* Δίκλινα και πιθανόν τρίκλινα δωμάτια για τους μαθητές και τους γονείς τους και μονόκλινα δωμάτια για τους τρεις συνοδούς εκπαιδευτικούς.
* Τα ξενοδοχεία που θα προταθούν να πληρούν όλες τις απαραίτητες προϋποθέσεις για τη σωστή και ασφαλή διαμονή των μαθητών.
* Τα ξενοδοχεία που θα προταθούν να αναφέρονται ονομαστικά στην προσφορά και να προσκομιστεί βεβαίωση διαθεσιμότητας δωματίων.
* Όλα τα δωμάτια να βρίσκονται συγκεντρωμένα στο ίδιο κτίριο (κατά προτίμηση σε έναν ή το πολύ δύο ορόφους).
* Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας.
* Πρωινό και ημιδιατροφή

**Λοιπές Υπηρεσίες**

* Να υπάρχουν επίσημος ξεναγός στο Βράχο και στο Μουσείο Ακρόπολης που θα ξεναγήσει μαθητές/τριες και γονείς/κηδεμόνες.
* Η σύμβαση να περιλαμβάνει:
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* το συνολικό κόστος της εκδρομής, την ανάλυσή του και οπωσδήποτε να αναγράφεται το κόστος μετακίνησης των μαθητών/τριών.
* Επίσης, να περιλαμβάνει το κόστος ανά μαθητή και συνοδό χωριστά (με ΦΠΑ).
* Θα δοθεί ατομική διάτρητη απόδειξη παροχής υπηρεσιών σε κάθε έναν συμμετέχοντα. Επίσης, θα δοθεί πρωτότυπο τιμολόγιο παροχής υπηρεσιών στο οποίο θα αναφέρεται το κόστος μεταφοράς των μαθητών/τριών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 2πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λ.π.), δε θα έχει καμία επιβάρυνση το Σχολείο και όλα τα χρήματα θα επιστραφούν στους δικαιούχους.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

**Σύνταξη και υποβολή προσφορών**

Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.

Η προσφορά θα απορρίπτεται, εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.

Όσοι ενδιαφέρονται να λάβουν μέρος, μπορούν να υποβάλλουν τις προσφορές τους προσωπικά ή με εκπρόσωπό τους στο Σχολείο μας.

***Τρόπος πληρωμής***

Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 25% του συνολικού ποσού και το υπόλοιπο 50% του συνολικού ποσού θα καταβληθεί πριν από την αναχώρηση. Η τελευταία δόση του υπόλοιπου ποσού 25% θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής και την τήρηση των προβλεπομένων στη σύμβαση.

**Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την παρούσα προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές.

Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη της Διευθύντριας του Σχολείου.

Οι προσφορές θα πρέπει να κατατεθούν σε κλειστούς φακέλους μέχρι και τη **Δευτέρα 20 Μαρτίου 2017** και ώρα **13:00** στο γραφείο της Διεύθυνσης του 19ου Δημοτικού Σχολείου Θεσσαλονίκης.

**Οι εκπρόθεσμες προσφορές δεν θα ληφθούν υπόψη.**

Η Διευθύντρια του Σχολείου

Και αντ’ αυτής ο Υποδιευθυντής

Κουμπλής Αλέξανδρος